Diari Oficial de la Generalitat Valenciana


Sumari del DOGV 6388, del 02-11-2010 (2010/11867)

RESOLUCIÓ de 18 octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats de compensació educativa a través de la formació artística en centres sostinguts amb fons públics per al curs 2010-2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6388

Data del DOGV
:   02-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11679


Data del document
:   18-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 18 octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats de compensació educativa a través de la formació artística en centres sostinguts amb fons públics per al curs 2010-2011. [2010/11414]
Per Orde 52/2010, de 2 de juny, de la Conselleria d'Educació (DOCV núm. 6287 de 11.06.2010), es va convocar el programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats de compensació educativa a través de la formació artística en centres sostinguts amb fons públics per al curs 2010-2011.
Este programa pretén que els centres, des de la seua autonomia pedagògica, realitzen experiències innovadores en l'àmbit de l'aplicació de la formació artística en la integració social i educativa de l'alumnat, que per la seua situació desfavorable té més dificultats.
En la primera disposició addicional de l'esmentada orde, es delega en la Direcció General d'Avaluació, Innovació i Qualitat Educativa i de la Formació Professional la facultat de resoldre la convocatòria i concedir les ajudes, d'adoptar les mesures oportunes per al seu compliment i notificar totes les incidències que es plantegen en la seua interpretació i execució.
Una vegada valorats els projectes per la comissió establida a este efecte, complits els tràmits requerits en la convocatòria, transcorregut el termini d'acceptació i al·legacions, comprovats els escrits d'acceptació, estudiades i, si és el cas, ateses les al·legacions presentades, el Servici d'Innovació i Qualitat Educativa, vista la proposta de la Comissió de Selecció, l'eleva a la directora general d'Avaluació, Innovació i Qualitat Educativa i de la Formació Professional, qui resoldrà la convocatòria per delegació del conseller, tal com establix la base quinze de l'annex I de l'esmentada orde.
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta Direcció General d'Avaluació, Innovació, Qualitat Educativa i de la Formació Professional resol:
Primer. Projectes seleccionats
1. Seleccionar els projectes que figuren en l'annex de la resolució, a fi de concedir-los les ajudes econòmiques que s'indiquen corresponents a la primera fase del finançament del programa, per un import global de 73.174,49 €, dels quals 61.160 € aniran a càrrec de l'aplicació pressupostària 11.71.86.937.25 capítol 2 i l'aplicació 64.24.978J.554 del Ministeri d'Educació, i els 12.014,49 € restants, a càrrec de la línia T3153000 de l'aplicació pressupostària 80.57.07.330.48 capítol 4. Ambdós quantitats finançades a càrrec dels Pressupostos de la Generalitat de l'any 2010. Les quantitats concedides tindran la finalitat d'ajudar a sufragar els gastos que genere realitzar-los (pagament dels servicis prestats per empreses o entitats, necessari per a la impartició de les accions de formació artística, pagament de material fungible i bibliografia).
2. La segona fase del finançament del programa als centres seleccionats queda condicionada a l'existència de crèdit adequat i suficient per a atendre-la en la Llei de Pressupostos de la Generalitat de l'any 2011. Si n'hi ha, seguint el procediment establit en els punts 7, 8 i 9 de la base quinze de l'annex I de l'orde de convocatòria del programa, s'establirà l'assignació econòmica de la segona fase del finançament del programa als centres seleccionats.
Segon. Projectes no seleccionats i projectes exclosos
1. No seleccionar els projectes que figuren en l'annex de la resolució, per no obtindre la puntuació mínima requerida.
2. Excloure de la convocatòria els projectes que figuren en l'annex de la resolució, per les raons que en cada cas s'indiquen.
Tercer. Seguiment i avaluació del projecte
El seguiment i l'avaluació dels projectes seleccionats en esta convocatòria es realitzaran segons el que establix la base 16 de l'annex I de l'esmentada orde.
Quart. Pagament de les ajudes
El pagament de les ajudes es realitzarà als centres beneficiaris segons el que establixen les bases 17, 18 i 19 de l'annex I de l'esmentada orde.
Quint. Certificació de l'activitat
El present programa experimental constituïx una activitat d'innovació educativa. L'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV núm. 2328 de 17.08.94), en el seu apartat quinze, considera les activitats d'innovació educativa com una modalitat de formació. En conseqüència, a cada un dels coordinadors del projecte, els certificaran 60 hores en concepte de coordinació del projecte. Així mateix, a cada un dels tutors dels grups participants i a altres membres del grup de treball els certificaran 60 hores en concepte de participants en el projecte.
Sext. Efectes de la resolució
La present resolució produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27.11.1992), i 10, 14 i 46 de la Llei Reguladora de la Jurisdicció Contenciosa Administrativa (BOE núm. 167 de 14.07.1998), la present resolució, que posa fi a la via administrativa, podrà ser recorreguda pels centres privats sostinguts amb fons públics, potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de ser publicada.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.
València, 18 d'octubre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.